**№6 Т. Уметалиев атындагы жалпы билим берүүчү орто мектебинин өнүгүү планы**

**№6 Т. Уметалиев атындагы жалпы билим берүүчү орто мектебинин миссиясы:**

Өзүн-өзү өнүктүрүү программасынын негизинде мектептин миссиясы 2019-жылдан 2024-жылга чейин негизги стратегиялык максаты жана анын эффективдүү көрсөткүчтөрүнүн үстүндө иштөө боюнча атайын программа иштелип чыккан.

**Мектептин миссиясынын жана программасынын негизги идеясы:**

Окуу тарбия процессинде заманбап технологияларды пайдалануу аркылуу окуучулардын билим сапатын жогорулатуу жана компетенттүүлүккө тарбиялоо.

**Мектептин миссиясынын негизги бөлүгү:**

№6 Т. Уметалиев атындагы жалпы билим берүүчү орто мектеби предметтерди терең үйрөтүүнү жана ѳз жеринин  ѳзгѳчѳлүктѳрүн эске алуу менен башталгыч, негизги, жалпы орто билим берүүнү камсыз кылып, ата-энелер, жергиликтүү коомчулук менен тыгыз кызматташтыкта болуп, билимдүү, ар тараптан ѳнүккѳн, эл камын кѳрѳ билген, жашоодо ѳз ордун таба билген инсандарды окутуп-тарбиялоо.

**Максаты:** Мектеп ишин жаңылап жакшыртууда окуу предметтерин жогорку илимий-методикалык деңгээлде окутуунун негизинде окуучулардын билимдеринин, билгичтиктеринин жана кѳндүмдѳрүнүн сапатын жогорулатуу, алардын окууга болгон жоопкерчилиги күчѳтүлөт, окуп-таанып-билүүчүлүк ишмердүүлүктѳрү ѳркүндѳтүлөт.

              Коюлган максаттарды иш жүзүнө ашырууда:

* Этнопедагогикалык багытта ата-бабалардын мыкты салттарын, үрп-адаттарын турмушта пайдаланууга үйрөтүлүп, кылмыштуулукту болтурбоонун алдын-алуу иш-чаралары күчөтүлөт;
* Алган теориялык билимдерин практикада пайдалануу, окуучулардын,мугалимдердин мектеп ичиндеги окуу бөлмөлөрүн ,андагы окуу эмеректерин, окуу куралдарын ж.б. көздүн карегиндей сактоого, мектептин ички, сырткы чөйрөлөрүн жашылдандыруу,тазалыкта кармоо иш-аракеттерин жүргүзүү аркылуу табигат менен таттуу мамиледе болууга экологиялык багытта билим-тарбия берүү улантылат;
* Таланттуу, зээндүү балдар менен иштөөдө ар биринин жекече мүмкүнчүлүктөрүн өркүндөтүү үчүн шарттар түзүлөт, алардын чыгармачылык изденүүсү калыптандырылат.

Өзгөчө муктаждыгы бар, аялуу балдарды коомго аралаштыруу максатында мектеп имаратында окутуу бөлмөлөрүн ачуу,аларга күндөлүк жашоодогу керектүү нерселердин жөндөмүн үйрөтүп,өнүктүрүүчү борбордо окутуу жана тарбиялоо боюнча инклюзивдик билим берүү ишке ашырылат.

* БУУнун Дүйнөлүк Азык-Түлүк программасы боюнча башталгыч 1-4-класстарынын окуучуларынын ден соолугунун чыӊ болушуна камкордук көрүү максатында мектеп ашканасындка ысык тамакты уюштуруу мөөнөтү бүткөндүгүнө байланыштуу,ата-энелердин демөөрчүлүгү тарабынан иш жүзүнө ашырылат.

**Көйгөйлөр:**

Мектеп ичиндеги мугалимдерге методикалык жардам кѳрсѳтѳ турган система эскирди;

* Окутуунун ортоңку жана жогорку баскычтарындагы окуучулардын окууга болгон кызыгуусунун тѳмѳндѳшү;
* Окуучулар менен мугалимдердин окуу керектѳѳлѳрүн  материалдык база камсыздабайт;
* «Электрондук мектеп» проектиси боюнча иштѳѳгѳ материалдык –техникалык базаны өнүктүрүү; электрондук китеп, материалдар, сабактарды түзүү үчүн интерактивдүү доскалар, компьютер,  проектор менен камсыздоо;
* Ата-энелер жана окуучулар мектептин ишмердүүлүгүн пландаштыруу процессине аз деңгээлде тартылган;

|  |  |  |  |  |
| --- | --- | --- | --- | --- |
| № н/н | Иш чара | Жооптуулар | Мөөнөтү | Күтүлүүчү натыйжалар |
| 1-милдет. Мектептин стандарттарга ылайык иштөөсү | | | | |
| 1.1 | Билим берүүнүн стандартын талапка ылайык ишке ашыруу | Директор | 2019-2021 |  |
| 1.2 | Мектепке инвентаризация жүргүзүү | Директор | 2019-2023 |  |
| 1.3 | Мектепти утурумдук оңдоо | Директор | 2019-2020 | Мектептин инфраструктурасынын жакшыруусу |
| 1.4 | Маалымат технологияларын окуу процессинде колдонуу | ОББ | 2019-2023 | Билим сапатынын жогорулоосу |
| 1.5 | Мектепти окуу мебелдери менен камсыз кылуу жана эски мебелдерди жаңылоо | Директор | 2019-2024 | Эски мебелдер жаңыланат |
| 2-милдет **.** Мугалимдер, ата-энелер, билим берүүгө тиешеси бар мекемелер менен иштөө | | | | |
|  | 2012-2020-ж.Кыргыз Республикасынын билим берүүнү өнүктүрүү стратегиясынын маани-мазмунун педколлективге, ата-энелерге, коомчулукка жана окуучуларга түшүндүрүү | Директор | 2019 | Мектептин өнүгүү планы менен таанышышат. |
|  | Мектепти мыкты, чыгармачыл педкадрлар менен толуктоо | Директор | 2019-2024 | Мыкты кадрлар толукталат. |
|  | Мугалимдердин кесиптик чеберчилигин жогорулатуу үчүн курстарга үзгүлтүксүз жөнөтүү | Директор | 2019-2024 | Өз билимин өркүндөтүү үчүн курстан өтүшөт. |
|  | Мугалимдер мектеп келишиминин негизинде иштөөгө өтүү | Мугалимдер | 2019-2024 | Эки тараптуу келишим түзүлөт. |
|  | Компетенттүү мамилени эске алууну уюштуруу;  Маданияттуу билим берүүнүн өнүгүүсүн камсыздоо; | Директор,ОББ | 2019-2024 | Маданияттуу билим берилет. |
|  | Мугалимдин эмгек акысынын жетиштүүлүгүнө көмөк көрсөтүү (саат бөлүштүрүү); | МБЖ,ата-энелер комитети | 2019-2024 |  |
|  | Окуучулардын жетиштүү деңгээлин системалуу түрдө жакшыртып жаткан мугалимдерди колдоо жана шыктандыруу;  Мугалимдердин өзгөчөлөнгөн окуучулар менен иштөөсү, иш пландары; | Директор | 2019-2024 | Мугалимдер үчүн колдоо көрсөтүлөт. |
|  | Мугалимдин чеберчилигин арттырууда мектепте маалыматтык-коммуникациялык технологиялардын инфраструктурасын өнүктүрүү үчүн шарттарды түзүү. Компьютердик сабаттуулук боюнча иш жүргүзүүнүн абалы; | Директор | 2019-2024 | Компьютердик сабатсыздык жоюлат. |
| 3-милдет. Мектептин материалдык техникалык базасын чындоо | | | | |
|  | Мектептин жылуулук системасын ,ички ажаатканаларды, раздевалканын душун  реконструкциялоо боюнча бизнес проектилерди даярдоо | Директор | 2019-2024 |  |
|  | Ишкер адамдардын, спонсор мекеме-ишканалардын каржылоосу менен интерактивдүү доска, проектор, башталгыч жана жогорку класстардын парта, стул, шкаф, мугалимдин столу, жумшак стул, магнит доска сатып алууга жетишүү | Директор | 2019-2024 |  |
|  | Химия, физика лабораторияларын керектүү куралдар жана химиялык реактивдер менен толуктоо | Директор,чарба башчысы | 2019-2024 |  |
|  | Мектептин материалдык базасын чындоо үчүн спорт залды арендага берүү менен кошумча киреше табуу | Директор,чарба башчысы | 2019-2024 |  |
| 4-милдет.Окуу тарбия процессин орундатуу | | | | |
|  | Билим тарбия берүүнүн мажбурлоо, тануулоо, коркутуу, үркүтүү методунан баш тартып, рейтинг модулдук технологиясын киргизүү, мониторинг жүргүзүү. | ТИУ | 2019-2024 |  |
|  | 5-11-класстарда кышкы, жазгы чейректер, экзамен, зачет, тест сынагынын негизинде жүргүзүүнү кенири практикалоо | ОББ | 2019-2024 |  |
|  | Мугалимдердин методикалык жана такшалдыруу үчүн ачык сабак, бири-биринин сабактарына катышууну көбөйтүү, мектептин окуу бөлүмүнүн башчысы жыл сайын 200дөн кем эмес сабакка катышуусуна жетишүү, ата-энелер  “Үй-бүлө,мектеп - терең билим менен татыктуу тарбиянын негизи” деген девиз менен ата-энелер конференциясын, жолугушууларды өткөрүү | Директор,ОББ,ТИУ | 2019-2024 |  |
|  | Пед.кадрларга, окуучуларга соц.жардам көрсөтүү | Соц.педагог | 2019-2024 |  |